
	О Б Щ И Н А  С Т Р Е Л Ч А
ПАЗАРДЖИШКА ОБЛАСТ
	4530 СТРЕЛЧА

пл. “Дружба” № 2
тел:   (03532) 20-20

факс: (03532) 20-11
e-mail:strelcha11@mail.bg


Изх. №………/……….

ДО
ИНЖ. РАШКО ГЕНЧЕВ
ПРЕДСЕДАТЕЛ
ОБЩИНСКИ СЪВЕТ-СТРЕЛЧА

УВАЖАЕМИ  ГОСПОДИН  ПРЕДСЕДАТЕЛ,
Приложено, изпращам Ви предложение и проект за решение,
ОТНОСНО: Увеличаване на общата численост на персонала на Исторически музей-Стрелча.
Предложението ще се докладва от Галя Кунчева – Секретар на Община Стрелча
Приложения:
1. Предложение;
2. Проект за решение;
3. Приложение 3 – Структура на Исторически музей-Стрелча;
4. Писмо от Министерство на културата с вх. №С-4606/11.08.2026г.;

5. Писмо от ВРИД Директор на Исторически музей – Стрелча с вх. №С-4611/11.08.2026г.
ВНОСИТЕЛ:

ИНЖ. ГЕОРГИ ПАВЛОВ 
КМЕТ НА ОБЩИНА СТРЕЛЧА
ДО

ПРЕДСЕДАТЕЛЯ НА 

ОБЩИНСКИ СЪВЕТ 

СТРЕЛЧА

П Р Е Д Л О Ж Е Н И Е

от инж. Георги Павлов  – Кмет на Община Стрелча

ОТНОСНО: Увеличаване на общата численост на персонала на Исторически музей-Стрелча.
УВАЖАЕМИ ГОСПОДИН ПРЕДСЕДАТЕЛ,
УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,
В община Стрелча е получено писмо от Министерство на културата с вх. № С-4606/11.08.2026г. с което уведомяват, че субсидираната численост на Исторически музей-Стрелча е завишена с 5 щатни бройки. Също така, при разпределяне на увеличената численост следва една от бройките да бъде предназначена за длъжност „музеен педагог“, с оглед разширяването и развитието на образователните програми за деца и работа с публика. 
В тази връзка директорът на Исторически музей – Стрелча е предложил актуализиране на утвърдената структура и щатно разписание, така че да бъдат разкрити и/или преобразувани длъжности, съобразени с реалните потребности на музея и с изискванията към съвременните музейни институции. Съгласно писмо с вх. №С-4611/11.08.2026г., в рамките на утвърдената структура на Исторически музей-Стрелча, се предлага да бъдат извършени следните промени:

1. Екскурзовод (с код по НКПД 5113 3001) – 1 щатна бройка;

2. Информатор (с код по НКПД 4222 2002) – 2 щатни бройки;

3. Музеен педагог (с код по НКПД 2621 6011) – 1 щатна бройка;

4. Счетоводител ( с код по НКПД 2411 6005) – трансформация на длъжността от 0.5 на 1.0 щатна бройка (допълнителни +0.5 щатна бройка).
5. Трансформация на длъжността „Уредник“ (код по НКПД 2621 6003) в длъжност „Главен уредник“ (код по НКПД 2621 6002), без това да променя общия брой на експертния състав.

Необходимата промяна е обоснована от следното: Към настоящият момент в Исторически музей-Стрелча не съществуват самостоятелно обособени длъжности за „Екскурзовод“ и „Информатор“. Функциите по посрещане и обслужване на посетителите, представяне на експозициите и предоставяне на необходимата информация се изпълняват съвместно с основните задължения на музейните уредници. С увеличаването на туристическия поток това създава допълнително натоварване за музейните специалисти и ограничава възможността им да се концентрират върху основните си професионални задължения, свързани с научноизследователската, експозиционната и фондохранителната дейност.
Разкриването на длъжност „Екскурзовод“ ще осигури професионално представяне на музейните експозиции пред посетителите и ще подобри качеството на туристическото обслужване.
Длъжностите „Информатор“ ще осигурят необходимия първичен контакт с посетителите, тяхното насочване и информиране, както и дейностите по продажба на билети и сувенири. Това ще позволи по-добра организация на обслужването и ще освободи музейните специалисти от несвойствени за тях дейности.
Съгласно указанието на Министерство на културата при разпределение на бройките следва да бъде предвидена и бройка за длъжност „Музеен педагог“. Въвеждането на тази длъжност ще позволи на музея да развива системни образователни инициативи, занимания и програми за деца, ученици и други целеви групи. Това ще допринесе за превръщането на музея в още по-привлекателна образователна и културна среда и ще разшири ролята му в културния и образователния живот на общината.

Наред с увеличаването на туристическото и образователното обслужване, музеят има необходимост от укрепване на експертния капацитет за управление и опазване на музейните фондове. Предложената трансформация на длъжността „Уредник“ в „Главен уредник“ е насочена към осигуряване на по-високо квалифицирано научно ръководство на фондовата работа и координация на изследователските проекти. 

Главният уредник ще има ключова роля за повишаване на научното равнище на институцията, за по-стриктния контрол при идентифициране и отчитане на културните ценности и за организацията на дейностите по проучване, документиране, съхранение и представяне на музейните фондове.
С въвеждането на новите длъжности и увеличаването на приходните операции от собствена дейност, както и с нарастването на документопотока и обема на счетоводната работа, се увеличават значително финансовите и административните операции в музея. Това налага преобразуването на длъжността „Счетоводител“ от 0,5 щатна бройка на 1 щатна бройка с цел своевременно, качествено и законосъобразно обезпечаване на финансово-счетоводната дейност.

Предлаганата промяна не предполага създаване на нова структура извън утвърдената структура на музея, а актуализиране на щатното разписание в съответствие с увеличената субсидираната численост. 

Необходимите средства за трудови възнаграждения и осигурителни плащания за новите и преобразуваните длъжности до края на финансовата година са обезпечени чрез увеличената субсидирана численост, съгласно Закона за държавния бюджет на Република България за 2026г. (ЗДРБ2026г.)
Приемането на предложената промяна ще доведе до подобряване организацията на обслужването на посетителите, професионално екскурзоводско обслужване, осигуряване на постоянен информационен контакт с посетителите, разширяване и развитие на образователните програми за деца и ученици, укрепване на експертния капацитет при управление и опазване на музейни фондове, подобряване на научноизследователска и фондохранителна дейност, по-ефективно финансово и административно управление.

Предложената промяна е свързана с реалните потребности на Исторически музей-Стрелча.


Съгласно изложеното, на основание чл.21, ал. 1, т. 2 от ЗМСМА, във връзка с чл. 8, ал. 2 от Закона за закрила и развитие на културата,  предлагам  Общинският съвет  да приеме следното
                                                    Р Е Ш Е Н И Е:
1. Одобрява промяна в структурата и щатната численост на персонала на Исторически музей-Стрелча (Приложение №3), съгласно мотивираното предложение.

2. Одобрява разкриването на следните длъжности:

1. Екскурзовод (с код по НКПД 5113 3001) – 1 щатна бройка;

2. Информатор (с код по НКПД 4222 2002) – 2 щатни бройки;

3. Музеен педагог (с код по НКПД 2621 6011) – 1 щатна бройка.

3. Одобрява увеличаването на заетостта на длъжността „Счетоводител“ от 0.5 щатна бройка на 1 щатна бройка.

4. Одобрява трансформацията на 1 щатна бройка от длъжност „Уредник“ в длъжност „Главен уредник“, без промяна в общия брой щатни бройки.

5. Възлага на директора на Исторически музей-Стрелча да извърши необходимите действия по актуализиране на щатното разписание и длъжностните характеристики в съответствие с настоящото решение.

6. Промяната по т.1-4 да се извърши в рамките на предоставената на Исторически музей-Стрелча увеличена субсидирана численост и при спазване на утвърдените бюджетни параметри.

ИНЖ. ГЕОРГИ ПАВЛОВ
КМЕТ НА ОБЩИНА СТРЕЛЧА
Проект
Р Е Ш Е Н И Е

№……….. на Общински съвет – Стрелча

взето на заседанието му, проведено на ………………….,

протокол № ……………

ОТНОСНО:  Увеличаване на общата численост на персонала на Исторически музей-Стрелча.
На основание чл.21, ал. 1, т. 2, във връзка с ал.2 от ЗМСМА и внесено предложение от инж. Георги Павлов - Кмет на Община Стрелча, Общинският съвет  
                                                                Р Е Ш И :
1. Одобрява промяна в структурата и щатната численост на персонала на Исторически музей-Стрелча (Приложение №3), съгласно мотивираното предложение.

2. Одобрява разкриването на следните длъжности:

1. Екскурзовод (с код по НКПД 5113 3001) – 1 щатна бройка;

2. Информатор (с код по НКПД 4222 2002) – 2 щатни бройки;

3. Музеен педагог (с код по НКПД 2621 6011) – 1 щатна бройка.

3. Одобрява увеличаването на заетостта на длъжността „Счетоводител“ от 0.5 щатна бройка на 1 щатна бройка.

4. Одобрява трансформацията на 1 щатна бройка от длъжност „Уредник“ в длъжност „Главен уредник“, без промяна в общия брой щатни бройки.

5. Възлага на директора на Исторически музей-Стрелча да извърши необходимите действия по актуализиране на щатното разписание и длъжностните характеристики в съответствие с настоящото решение.

6. Промяната по т.1-4 да се извърши в рамките на предоставената на Исторически музей-Стрелча увеличена субсидирана численост и при спазване на утвърдените бюджетни параметри.

 Съгласувал:    

Дима Георгиева – Юрисконсулт
ПРЕДСЕДАТЕЛ НА ОбС:

/инж. Рашко Генчев/
_1606224597

